**DĖL ROKIŠKIO RAJONO SAVIVALDYBĖS TARYBOS 2016 M. GRUODŽIO 28 D. SPRENDIMO NR. TS-205 „DĖL ĮGALIOJIMŲ SUTEIKIMO ROKIŠKIO RAJONO SAVIVALDYBĖS MERUI“ PANAIKINIMO**

2018 m. balandžio 27 d. Nr. TS-

### Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos švietimo įstatymo 59 straipsnio 11 dalimi, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (galiojanti redakcija nuo 2018-03-29) „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“, 5 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 92 punktu, Rokiškio rajono savivaldybės taryba n u s p r e n d ž i a:

1. Panaikinti Rokiškio rajono savivaldybės tarybos 2016 m. gruodžio 28 d. sprendimą Nr. TS-205 „Dėl įgaliojimų suteikimo Rokiškio rajono savivaldybės merui“.
2. Įgalioti Rokiškio rajono savivaldybės administracijos direktorių organizuoti konkursus švietimo įstaigos vadovo pareigoms eiti, sudaryti ir patvirtinti pretendentų atrankos komisiją ir atlikti visus kitus veiksmus, susijusius su konkurso organizavimu, vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Stasys Meliūnas

**AIŠKINAMASIS RAŠTAS**

**DĖL ROKIŠKIO RAJONO SAVIVALDYBĖS TARYBOS 2016 M.GRUODŽIO 28 D. SPRENDIMO NR. TS-205 „DĖL ĮGALIOJIMŲ SUTEIKIMO ROKIŠKIO RAJONO SAVIVALDYBĖS MERUI“ PANAIKINIMO**

2018-04-27

**Sprendimo projekto tikslas ir uždaviniai.**

Šio sprendimo projekto tikslas – įgalioti Rokiškio rajono savivaldybės administracijos direktorių organizuoti konkursus Rokiškio rajono savivaldybės švietimo įstaigų vadovų pareigoms eiti.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“. Rokiškio rajono savivaldybės tarybos 2015 m. kovo 27 d. sprendimu Nr. TS-102 patvirtintas Rokiškio rajono savivaldybės tarybos veiklos reglamentas.

**Sprendimo projekto esmė.**

Panaikinti Rokiškio rajono savivaldybės tarybos Sprendimą „Dėl įgaliojimų suteikimo Rokiškio rajono savivaldybės merui“, kuriuo meras Antanas Vagonis buvo įgaliotas organizuoti konkursus Rokiškio rajono savivaldybės švietimo įstaigų vadovų pareigoms eiti.

Projektas parengtas siekiant, kad rajono švietimo įstaigų vadovų atrankos procesas būtų grįstas demokratijos, apolitiškumo ir skaidrumo principais, kuo labiau atitiktų jį reglamentuojančių teisės normų reikalavimų esmę, tai yra Lietuvos Respublikos vietos savivaldos įstatymo 16 straipsnio 2 dalies 21 punktą, kuriame teigiama, kad „Savivaldybės tarybos viena iš išimtinių kompetencijų yra savivaldybės mokymo ir auklėjimo (toliau – švietimo) įstaigų vadovų skyrimas į pareigas teisės aktų nustatyta tvarka.“ Taip pat, Lietuvos Respublikos švietimo įstatymo 59 straipsnio 11 dalį, kurioje reglamentuota, kad komisiją viešam konkursui švietimo įstaigos vadovo pareigoms eiti sudaro savininko teises ir pareigas įgyvendinanti institucija (dalyvių susirinkimas) ar jos (jo) įgaliotas asmuo, taip pat, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“, 5 punktą, kuriame nurodoma, kad „konkursą organizuoja ir už šios tvarkos laikymąsi pagal priskirtas kompetencijas atsako švietimo įstaigos savininko teises ir pareigas įgyvendinanti institucija (dalyvių susirinkimas) ar jos (jo) įgaliotas asmuo (toliau – konkurso organizatorius) ir konkurso komisija (toliau – komisija)“

**Galimos pasekmės.**

**Neigiamos:** nenumatoma**.**

**Teigiamos:** priėmus siūlomą tarybos sprendimo projektą bus patobulinta konkursų švietimo įstaigų vadovų pareigoms eiti tvarka.

**Kokia sprendimo nauda Rokiškio rajono gyventojams.**

Demokratijos, apolitiškumo ir skaidrumo principus atitinkanti konkursų švietimo įstaigų vadovų pareigoms eiti tvarka sudarys sąlygas geriau realizuoti, atskleisti savo gebėjimus, perspektyviems švietimo srities specialistams sudarys palankesnes sąlygas atsiskleisti bei augti.

**Finansavimo šaltiniai ir lėšų poreikis.**

Nėra poreikio**.**

**Suderinamumas su Lietuvos Respublikos galiojančiais teisės norminiais aktais.**

Galiojantiems įstatymams neprieštarauja.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu

Tarybos narys Stasys Meliūnas